LidanRubinov/Halacha-QA huggingface dataset:
שאלה: לגור בדירה עם חילוני: אני נאלץ להמשיך לימודים של כשנתיים בקפריסין האם יש אפשרות לחלוק דירה עם ישראלי רוסי שלא מתכוון לשמור כשרות כלל אך רוצה לכבד ולמצא משוואה מאפשרת כלומר מדפים שונים במקרר כלים שונים וכו. עניין השותפים זה ע"מ לחסוך בכסף בעיקר חשוב לציין כי הוא מסוגל להכניס למדף שלו ולבשל בכלים שלו חזיר ושרימפס. מראש
תשובה: במהות הדברים זו שאלת כשרות רגילה: חזיר לא שונה מתרנגולת שלא נשחטה בשחיטה כשרה. ושרימפס לא שונה מערבוב בשר בחלב. אם תקפידו על מספר כללים בסיסיים, לא צריכה להיות שום בעיה בכשרות: מפרידים בכלים ובמוצרים. קובעים שיש ארונות או מדפים שלך ואחרים שלו. כך במקרר יש מדפים שלו ומדפים שלך. מייבש כלים לכלים שלך ומייבש נפרד, בצד אחר לכלים שלו. עליך לבחון יותר את הסכנה החברתית: עליך לבחון אם לא תושפע ממנו באורחות חייו, חברים שלו וכד. כאן אני מוצא את הבעיה העקרית, ממנה עליך להיזהר. בהצלחה!
שאלה: כגוונא דאינון: 1. האם צריך לעמוד או לשבת כשאומרים "כגוונא דאנון" "רזא דשבת"? 2. מה הסיבה לכך?
תשובה: עיינתי במקורות שונים ובתשובות שונות. לא מצאתי בשום מקום הדרכה אם לעמוד או לשבת בקטעים אלו. בסברתי המהוססת אפשר לומר שמצד אחד אם לא נדרש לעמוד - אפשר לשבת. מצד שני, הקטע הזה מסתיים באמירת "ברכו את ד  המבורך". אולי רואים בקטע הקדמה ל ברכו, לכן עומדים בכל הקטע כולו. אולי מישהו מהקוראים יחכים אותנו?
שאלה: בזיליקום לא חסלט: האם יש דרך לבדוק עלי בזיליקום?
תשובה: וודאי שיש דרך לבדוק. למשל המפעלים של "פסטו" בודקים לפני הטחינה. ומי שרוצה לבדוק צריך ללמוד איך לבדוק. ורק לסבר את האוזן- יש כיום כעשרה חרקים שונים שיכולים להיות על עלי חסה, ומתוכם שלושה (אקריות, כנימות, וזבוב המנהרות) לא יורדים בשטיפה.
שאלה: שירים: לפעמים כשאני חושבת על משהו,או עצובה, פתאום מתנגן שיר בעל תוכן אשר או נותן לי תשובה או מעודד.קראתי באיזה מקום שזה סוג של מסר מלמעלה.או מאת השם האם יש אמת בדבר?
תשובה: אנחנו אכן מקבלים לפעמים מסרים  מלמעלה. אבל צריך להיזהר ולהשאיר את התחושה הזאת כגורם מעודד ומרגיע, לא כבסיס לפתרון שאלות מעשיות. כאשר צריך להחליט החלטות מעשיות, אסור לנו לסמוך על תחושות פנימיות. צריך לשקול בדרך מציאותית וגם להתיעץ עם מי שמבין, מפני שגם בדברים טובים ותמימים עלול להיכנס פתאום יצר הרע ולקחת אותנו למחוזות שליליים והרסניים.
שאלה: גיוס בנות במכמש: לכבוד הרב, אנחנו כמה בנות שגרות במכמש וכל הזמן מתווכחות לגבי מכינה קדם צבאית לבנות שרוצים להקים בישוב. חברות שלי אומרות שאין בעיה ללכת לצבא ושגם בשרות לאומי יכולות להיות בעיות. הן אומרות שיש אנשים דתיים רציניים בישוב שחושבים שבנות צריכות ללכת לצבא. הבנות אומרות שאפילו הרב של הישוב מסכים שבנות ילכו לצבא ולא חושב שזו ממש עבירה והוא עוזר למכינה הקדם צבאית, ואם זה היה אסור הוא היה מפרסם שזה אסור כמו כל הלכה אחרת שהוא מפרסם. בגלל כל הדיבורים חלק מהחברות אומרות שהן חושבות שאולי כדאי ללכת לצבא ולא לשרות הלאומי. לכן החלטנו לשאול האם באמת זה אסור?
תשובה: התפלאתי לקבל את שאלתכן. שוחחתי עם רבה של מכמש, אשר אמר לי שגם לדעתו אסור לנשים להתגייס לצבא, וודאי שאסור לעודד זאת לכלל בנות הציונות הדתית. בדבריו הפשוטים הללו הוא ממשיך דעתם של גדולי ההלכה מכל המגזרים בדור האחרון, ובראשם הרבנות הראשית. לכו ושאלו אותו ישירות. אף לו יצוייר שהיה מי מהגדולים מתיר בזמן מן הזמנים למישהי להכנס לצבא, הדבר היה חריג, וודאי לא הורה אף אחד מגדולי ישראל לעודד גיוס בנות. אנו רוצים להאמין שהציונות הדתית איננה מורדת בגדוליה. לכן אין הדבר מתקבל על הדעת שקבוצה דתית לאומית תעודד בנות להתגייס לצבא, ותקים מסגרת מעין זו ביישוב מרכזי המשפיע על מגמת הנוער באיזור גדול. נושא גיוס הנשים מנוגד לדעת הפוסקים ומתוך כך מנוגד לכל עמדתנו הציונית-דתית בה נשים משרתות בשירות הלאומי ובנים מתגייסים לצה"ל בעדיפות לשירות קרבי. מקומן של נשים אינו בצה"ל של ימינו, בשל חוסר הצניעות המובנה והמשמעותי במהלך שירותן. הקמת מכינה קדם צבאית באיזור תורני בהתיישבות תהווה מתן לגיטימציה למגמה זו, ותגרום לעידוד בנות רבות בסביבתכן להתגייס בניגוד להלכה. זו פריצת סכר עצום מימדים שעלול לשטוף את כל היישובים. אמת הדבר שאם בת כבר החליטה להתגייס לצערנו, עדיף שהיא תילמד שנה אחת תורה וירא"ש שלא תאבד את עולמה בשירות הצבאי. אך הדבר הוא בדיעבד ורק באיזורים שיש בהם את הבעיה הזו באופן משמעותי. לעומת זאת, הקמת מוסד שהמסר שלו לכתחילאי ואשר יהווה דוגמא וסחף למגמה זו בקרב בנות אשר כלל לא חשבו להתגייס, זהו דבר שלא ייעשה. באיזורכן אין גיוס נשים נרחב ולכן אין מקום לדבר כזה. השיקול המכריע יותר מכל, הוא העובדה ששלמות היישוב שלכן בסכנה בשל הרפתקה אסורה זו. מי יוכל להיות שלם עם מצפונו בערעור הסולידאריות של תושבי ישוב פורח בא"י ויצירת מחלוקת? גם אם יהיו רבים בעד הקמת מכינה כזו ביישובכן, עדיין זהו מעשה שלא יעשה, הן בשל הבעיה ההלכתית בדבר, הן בשל שינוי דרמטי של אופי המקום, הן בשל המריבה הגדולה ופגימת האחדות היישובית שכזה צעד גורם. כבר הכריעו הראשונים שאין לרוב יכולת להכריע עבור הכלל בנושאים הלכתיים העומדים בסתירה לדעת הפוסקים, ואין לרוב יכולת להכריע עבור הכלל אם נושא ההכרעה פוגע בזכויות היסוד הבסיסיות של המיעוט כגון חינוך ואופי הנוער שישתנה קוטבית. עליכן לעמוד איתן כנגד נסיון זה בהסברה ובהצהרה, יחד עם רב היישוב. את מעשיכן עשו בענווה ובדיבור. לא בכפיה אלא בשיתוף הכאב, בהיישרת מבט כל התושבים והתושבות כלפי האידיאל העלול להתפורר במעשה כזה, והרס האחדות הקהילתית ביישוב שלכן. חיזקו ואימצו
שאלה: ספק יהדות לגבי סבתא של בעלי: לפני כ4 שנים לקראת חתונתנו בעלי עבר תהליך בירור יהדות וקיבל בסוף הכרת יהדות. נתברר לי לא מזמן שהכרת היהדות הזאת הייתה בהשמטת פרט מאוד קריטי שהוא בסבתא של בעלי (מצד האם) בכלל מאומצת. שאלתי היא כזאת: א) האם הכרת היהדות עדיין רלוונטית? ב) האם אנו נשואים בכלל?
תשובה: מידת היושר היא הבסיס לחיים יהודיים, ישר כחכם על בירור האמת לאמיתה. עתה שיש ספק בנושא סבתו, יש לגשת בדחיפות לבירור יהדות חוזר, אם יתברר שהיתה יהודיה- מה טוב. אם לא, בעלך יצטרך להתגייר גיור (אמיתי, דרך הרה"ר), ותתחתנו שוב באופן מהיר ודסקרטי. בהצלחה
שאלה: מה הבעיה בג ינס?: הרב!! ההורים שלי אוסריים עלי ללבוש גינס בגלל שהם אומרים שזה לבוש לא של" בני תורה ". עזוב תקטע שאני גדול והם יכולים ליעץ וכדו אך לא להחליט בשבלי.בקטע שאני לא מצליח להבין אותם. מה הקשר בין גינס לכמה אני ירא שמיים???
תשובה: לק י לך! השאלה שלך היא שאלה מעולה, שאני מרגיש שלא מעט מאיתנו חווים בצורות אחרות בחיים. אני לא אתייחס בתשובה לכל הנושא של כיבוד הורים וכו, כי לא על כך השאלה, אבל זה באמת פתח מאוד גדול להבנה בכל מה שקשור ליחס שלנו להורים שלנו. אני מרגיש שבשביל לענות על השאלה צריך להבין מה ג ינס במקור ומה זה היום. ג ינס בהתחלה היה בגד של מעמד העובדים   זה בגד שהיינו לובשים לעבודה, ולא לאירועים או משהו כזה. זו עובדה ראשונה. עובדה שניה   יש שני זרמים בתורת המוסר שנוגעים גם בחיצוניות שלנו. אחת סוברת שהאדם צריך להיות שפל בשביל שהוא לא יתגאה, ואילו השני אומר שאנחנו צריכים להתלבש מכובד ביותר ומתוך כך גם נגיע לזה. שני התנועות מכירות בקשר שבין הפנימיות לחיצוניות, כשהזרם שהוא יותר חזק הוא הזרם שדווקא אומר להשקיע בחיצוניות. למה? כי מסתבר שזה מרומם אותנו. החיצוניות משפיעה פנימה, ואולי יותר ממה שהיינו רוצים. עד פה הנתונים. כשמצרפים אותם אנו יכולים לשמוע שאלה מהדהדת   איך נראה בן תורה? האם הוא נראה כמו פועל או כמו אדם מהודר ומכובד? מה השאיפה שלנו? נכון שזה שאלה כזאת של כמה דורות מעלינו, וזה מה שאמרנו שאנחנו נתייחס לזה גם בהיבט של המקור והיום. למה? כי היום ג ינס לא נחשב לבגד עבודה אלא לפריט אופנה. אפשר למצוא ג ינסים בכל מיני צבעים והידוקים. אפשר למצוא ג ינסים בכל מיני חיתוכים ושפשושים. זו תעשיה בפני עצמה ולא רק ג ינס פשוט כמו פעם. אז מה הבעיה? תסכים איתי שלג ינס יש אמירה מסוימת כשלובשים אותו, וזה מתקשר חזרה לתנועת המוסר שהזכרנו קודם. שים לב שאני לא קובע מה האמירה הזו, ואני גם לא תייחס לדעתי, אלא עונה על השאלה מה הקשר בין ג ינס לשאלה אם אתה ירא שמים, ויותר מכך   למה ההורים שלך מתנגדים לכך שתלבש ג ינס ולמה זה לא בגד של בן תורה. האם התשובה מתיישבת איתך? אני לא בטוח, רק אתה תוכל להגיד. מכל מקום   אני חשוב שצריך תמיד לחשוב, וזה בלי קשר לג ינס, אך בהקשר לשאלה   איך אנחנו משתמשים בכלים חיצוניים, ובתוך זה בגדים, כדי לרומם אותנו ולעזור לנו לעלות ולהתקדם בחיים, ולא רק במשרות חשובות ומכניסות   אלא במשרות (מלשון שירות ולא שררה) שחשובות ומכניסות ללב דברים שמקדמים אותנו. אני מקווה שזה נתן תמונה והסבר לשאלה שלך. אני בטוח שיש עוד שאלות, ואם זה בנושא הזה או נושאים אחרים, תרגיש בנח לפנות ולשאול כל שאלה. כתיבה וחתימה טובה נתנאל netanelweil gmail.com
שאלה: שם לתינוקת: הרב רציתי לשאול איזה שם עדיף לבת אלירז או אלינור (בבקשה לא להציע רעיונות אחרים)
תשובה: אלירז, בהיותו שם עברי בעל משמעות טובה
שאלה: בצל והסכין: אני מבקשת להבין מה הבעיה בעניין הבצל לגבי סכין חלבי פרווה בשרי. רק לפני תקופה לא ארוכה הבנתי שיש בעיה כלשהי. כבר שנים אני משתמשת בבצל ואיני זוכרת מבית אבאמא שהייתה בעיה. חתכנו בצל בסכין חלבית כשאכלנו חלבי ובסכין בשרי כשאכלנו בשרי וכנשאר בצל היה חוזר חלילה לפי הסעודה. ואחרי כל ההסבר שאני אקבל רציתי לדעת 1. אם אני צריכה סכין מיוחדת לבצל ואז אוכל להשתמש בה גם לבשרי חלבי פרווה? 2. האם יש בעיה דומה גם בשום? רוב תודות! בשורות טובות!
תשובה: בצל ושום הנחתכים בסכין חלבית או בשרית, נהיים כפי שייכות הסכין, בשרי או חלבי. בצל שנחתך בבשרי ונשאר חציו, ספרדי יכול לחתוך חתיכה ממקום החתך בחצי שנשאר, והשאר נהיה פרווה. אשכנזים מחמירים שהבצל כולו בשרי. וכן חלבי.
שאלה: הדוד הושיט לי יד ואני שומרת נגיעה מה עושים?: אני בחורה דתייה שומרת נגיעה משתדלת כמה שאפשר יש לי רק בעייה,לפעמים נוצר מצב מביך לא נעים בפגישה עם המשפחה כמו עם דוד והוא משיט יד,וכולם מסתכלים,ומה עושים במצב כזה,למשל הייתי בחתונה עם אבא שלי בן דוד שלי התחתן ובכניסה יש את המשפחה שעומדת לקבל את המוזמנים,ודוד שלי הושיט לי את הילד ולא ידעתי מה עשות,והוא כביכול מחכה,פשוט לא היה לי אומץ להגיד לו שאני שומרת נגיעה והושטתי לו יד ואחכ התחרטתי ככ הייתי בהלם מעצמי כי אני בדרך כלל לא עושה דברים כאלה. איך מסבירים לדוד ולבן דוד שאני שומרת נגיעה???
תשובה: דבר ראשון אני מאד שמח שאת שומרת נגיעה למרות כל הקשיים וזה ראוי לכל שבח! אני בהחלט מבין את המצב המביך הזה, בערך לכולנו יש איזה דוד או דודה שלא שומרים תורה ומצוות או שומרים חצי או רבע, ואני מעריך שלא רק אני או את מגיע למצבים מביכים כאלה אלא רבים וטובים זה באמת מביא תחושה לא נעימה. דבר שני, ואני נכנס לעובי הנושא, אני חושב שאת לא צריכה להצטער ולא להתחרט יותר מדי או אפילו בכלל לא להצטער על זה, כי באמת מה שאסרו זה נגיעה של חיבה, נגיעה שמקרבת, ולכן כשהיית במצב מביך והושטת לו יד בוודאי לא הייתה פה חיבה אלא הושטת יד כדרך כבוד, מה גם שאם הוא מבוגר זה פחות חמור, ועוד שאת אישה ולאישה זה פחות חמור מגבר, מה שגם יש פוסקים שהתירו במצבים מביכים, עכשיו, זה לא אומר שעכשיו נתיר לגמרי, כי אנחנו לא יכולים לשער בדיוק מה חיבה ומה לא, ויש פה פתח למדרון חלקלק, לכן אסרנו לגמרי מגע, רק במצבים של בדיעבד, ואם הוא דוד מבוגר, ולחיצת יד רופפת אז אם ברירה אז אפשר להתיר(שו"ת חנוך לנער הרב דב ליאור). מה שכן אפשר לעשות למצבים עתידיים, זה להכין אותם מראש בשיחה או בהודעה, או מכתב, או דרך ההורים, שאני אוהבת אותם וזה לא קשור לזה שאני שומרת נגיעה, ואם תוכלו לכבד את אמונתי ולא להביא אותי לידי מצבים כאלה של לחיצת ידיים, ושוב להדגיש שאני מכבדת אותכם ואוהבת אותכם, אני מאמין שלפחות הצעירים ישמעו לזה, אני מאמין שזה יפעל. בנוסף לזה יש עצה נוספת: תשתמשי בתחבולות, למשל תבואי עם ידיים מלאות למשל עם שתייה או אוכל של הבר, ואז לא יוכלו להושיט לך יד, כי אי אפשר, אני ניסיתי את זה וזה הצליח והם קלטו שאני שומר נגיעה. או אם תינוק או ילד קטן שתחזיקי אותו עלייך אז לא יוכלו להושיט לך יד. אני מאמין שתוכלי להיות יותר יצירתית ממני. אני מקווה שהצלחתי לעזור חן chencorcos gmail.com אני גם במיל אם צריך.
שאלה: תיקון האישה: לרב, האם האישה באה לעולם זה לשם תיקונה, או שמא באה לעולם רק להיות לאיש לעזר בתיקונו? ובאם באה לתיקון הגבר גרידא, האם האישה באה לעולם זה מתוקנת? מראש.
תשובה: לעניין תיקון אין הבדל בין גבר לאישה. רק בתוך הזוגיות האישה היא  עזר כנגדו  אבל מלבד הזוגיות יש לאישה חיים רחבים ומשמעותיים. הערך הזה מוצג יפה מאוד בפרק על  אשת חיל  בספר משלי. מתארים שם אישה פעילה ומשפיעה. בעלה הוא זה שמהלל ומשבח אותה על כל מעשיה החשובים מלבד היותה אישתו: "כפה פרשה לעני. פיה פתחה בחכמה ותורת חסד על לשונה. תנו לה מפרי ידיה ויהללוה בשערים מעשיה".
שאלה: תהילים בשבת: ברצוני לקרוא את ספר התהילים בשבת. רציתי לדעת האם אפשר להתחיל לקרוא אותו בערב שישי ולהמשיכו בשבת מאותה נקודה שעצרתי בה עד לסיומו וזה ייחשב לי שקראתי את הספר כולו ואוכל לומר על כך את ה יהי רצון שבסוף הספר על כל הספרים (ספר ראשון, שני, שלישי. )? מראש.
תשובה: בוודאי. לא חייבים לסיים ברצף אחד את הכל, וניתן לומר בסוף את התפילה לסיום, בשל העובדה שאין איסור להפסיק, ובשל העובדה שתפילת יהי רצון נאמרת לאור לשון בני אדם ולא לאור הגדרה הלכתית כלשהי. ויישר כוח
שאלה: נבטי חמנייה: שאלתי היא בנוגע לכשרות נבטי חמנייה. במשך זמן רב אני אוכל אותם ומעולם לא קרה לי שראיתי שם חרק או זבובון. בכל אופן כל פעם מחדש אני שוטף אותם ומייבשם לאחר מכן מה שדורש ממני טירחה מרובה. האם אע"פ שיש חשש רחוק שימצא שם חרק כלשהו בכל אופן צריך לשטוף? ובמידה וכן צריך לשטוף, האם אפשרי לשים אותם במיקסר ולעשות מהם רסק מיימי כפי שמתירים למשל ממרח תמרים מכיוון שגם אם יהיו תולעים הם נימוחים?
תשובה: אין חובה לשטוף
שאלה: פרוזבול: אני צריך לעשות פרוזבול על כסף שחייב לי קרוב שלי. א. האם צריך ללכת לבית הדין או שאפשר לעשות לבד עם שלושה אנשים כשרים? ב. יש בפרוזבול עניין של קרקע, לי ולקרוב שלי אין קרקע (לי אין בית והוא בשכירות) מה עושים במקרה שאין קרקע? ג. האם באותו פרוזבול אני מציין דברים נוספים (הבנתי שיש דברים שגם עליהם חשוב לעשות פרוזבול בסוף שביעית, כגון פלוס בבנק וכדו ).או שצריך לעשות עוד פרוזבול בכללי?
תשובה: א. זו מחלוקת ידועה בפוסקים. בחלק מהאתרים יש פרוזבולים שסוגרים את כל הפינות, כולל את הבעיה המוסדית. ב. בפרוזבול כותבים על גבי קרקע גם למי שאין קרקע פרטית. ג. אפשר לעשות פרוזבול כללי.
שאלה: חלןם: בעלי התאבד לפני כ3 חודשים.האם יש סיבה לכך שאיני חולמת עליו?אציין כי אני מאוד כועסת עליו ומאוכזבת ממנו כי השאיר לי חובות על שמי כשהבטיח שלא יעשה כך.
תשובה: אוי. כואב הלב לקרוא על כך. אין אנו יודעים מתי מופיעים אנשים בחלומנו, ואנו גם לא יכולים "להביא" אותם לחלום. לעתים דווקא כשחושבים עליהם הרבה - הם מופיעים בחלום, ואין אדם חולם אלא מהרהורי לבו". ולעתים - להפך. אני מקווה שתמצאי מזור לעצמך, גם לחובותייך וגם להתלבטות הפנימית בדבר שאריות היחסים עם בעלך. ושנה טובה ומתוקה ממש
שאלה: האם מותר: לרב האם מותר להשתמש בבגד שיצא בו זרע? ושבת
תשובה: ב"ה, מותר, דני ארגמן
שאלה: זוגיות בזמן גיור: כבוד הרב בת זוגתי בת לאב יהודי ואם גויה, אנו יוצאים תקופה של כחצי שנה. אני בחור יהודי חילוני ועניין היהדות עבורי אינו מוטל בספק. ברצוננו להתחתן בעתיד כדת וכדין ובת זוגתי רוצה באמונה שלמה לעבור את תהליך הגיור. אנו מעוניינים לעבור לגור יחדיו עם התחלת הגיור על מנת שאוכל להיות לצידה, לסייע לה ולהיות כתף תומכת בזמן התהליך וכמובן לשמור יחד על המצוות כפי הנדרש. האם ישנה מניעה לגור יחד ולקיים חיי זוגיות בזמן התהליך?
תשובה: ב"ה, חיי זוגיות אפשר רק אחרי חתונה בחופה וקידושין. תוכל לתמוך בה במהלך הגיור מבלי לגור איתה. דני ארגמן
שאלה: קשיים בהתחזקות: אני ילד בן 15 שומר תורה ומצוות שלומד בתיכון דתי בירושלים, אני גר בישוב מעורב עם רוב חילוני. יש לי אח ואחות קטנים. אני לא נולדתי דתי, למדתי בבית ספר חילוני. בכיתה ב נסענו לשליחות בארה"ב, ושם אני אבי ואחי התחלנו להתחזק. אחותי הקטנה לא מתלבשת צנוע כלל ואמא שלי לא שומרת שבת וגם לא מתלבשת צנוע, אבל היא מכבדת אותי אח ואת אבא שלי כמובן. אני מרגיש שהרמה הדתית בבית הספר לא גבוהה מספיק בשבילי והייתי רוצה לעבור לישיבה, יש הרבה דיבורים בתפילות, פחות מדי שיעורי קודש, ואני מרגיש שמחפפים. אני לא בטוח שיקבלו אותי בגלל אמא שלי, וגם יש קצת בעיה להצטרף אחרי כיתה ט, ולמרות זאת ממש הייתי רוצה לעבור. אני ממש מרגיש שאני מתבייש להסתובב עם אמא שלי. וגם לא נעים לי להזמין חברים הביתה כדי שלא יראו אותה בלבוש לא צנוע. עוד בעיה היא שהמשפחה המורחבת שלי לא שומרת תורה ומצוות, וכשאני רואה למשל את בת דודה שלי אז היא מייד באה לתת לי חיבוק, מצד אחד אני לא רוצה להעליב אותה אבל מצד שני צריך לשמור נגיעה. יש לי רגשות אשמה כאילו שאני לא עושה מספיק וממש הייתי רוצה להמשיך ולהתחזק אבל קשה לי. מה אני יכול לעשות? שבוע טוב ו
תשובה: אתה לא יחיד במצב הזה. יש היום בעם ישראל הרבה משפחות מתחזקות. יש גם משפחות דתיות שהאמא הוא האבא פחות מקפידים. לכן בישיבות מכירים מצבים כאלה ולא נמנעים לקבל תלמידים בגלל משהו שקשור להורים שלהם. בהרבה ישיבות לומדים ילדים שאחד ההורים שלהם לא דתי - זה לא מפריע. כך גם החברים שלך לא יבהלו ולא יתרגשו אם תאמר להם מראש בלי פחד ודאגה שזה הבית שלך: אבא דתי ואמא חילונית. לסיכום: אתה לא צריך להרגיש אשם ולא להרגיש מוזר. בבית שלך יש אבא דתי ואמא חילונית וזה ר גמור. מלבד העניין הזה יש לך אמא שאוהבת אותך. אבא ואמא שאוהבים ומכבדים אחד את השני, זה נפלא וטוב. גם עם הבת דודה אל תיבהל. תנסה להסביר לה (לא כשאי מתלהבת לחבק אותך, אלא בפעם אחרת) שאתה מעדיף בלי חיבוקים. אם היא תתעקש אל תריב אתה. בסוף היא תבין. תירשם לישיבה שאתה רוצה ללמוד בה, אם תתקשה להתקבל בגלל סיבות מסוימות, תנסה ישיבה אחדת. לחברים שלך תספר מראש שאמא שלך חילונית, כך לא תהיה לך בעיה להזמין אותם. ואתה תתקדם מחיל לחיל בעזרת ד
שאלה: אני חייב מרחבים וחופש: הרב עוד מעט מתחילים הלימודים בישיבה ואין לי מוטיבציה בכלל זה ישמע קצת מצחיק אבל אני מרגיש שאני חייב מרחבים חופש ללא מסגרת לטייל בגולן לנדוד ולא לשבת שעות ולילמוד כמובן שזה נוגע הרבה בהשקפה הדתית שלי האדם שרוצה רק חופש
תשובה: לך איש החופש! שאלת שאלה נכונה וחשובה, כולנו נמצאים כל הזמן במסגרות, מסגרת רודפת מסגרת וכן הלאה אך מה עם החופש שלנו, מה עם הביטוי העצמי שלנו? ראה, אינני יודע היכן אתה לומד אך אומר באופן כללי מה חשיבותה של המסגרת הלימודית. עולם החופש הוא עולם קורץ, לא מעט התקופה שלנו(הפוסטמודרניזם) יצרה מצב בו כל אחד רוצה להיות "הכי הוא" ואין אמת אחת. זה נכון באמת מידה כזו או אחרת. אך מצד שני חייבים להכיר בכך כי בעולמנו ישנה חשיבות למתן כלים לחיים. באים כל אחד יחיה כפי רצונו מבלי מצפן כללי, מבלי הבנת חשיבות החברה, העולם, העם, האנושות וכד  נוכל לחזור שנים אחורה. לכן במערכות החינוך בהם אנו לומדים יחד עם אנשים נושאי יסוד כאלו ואחרים, ערכים כאלו ואחרים אנו למעשה מחברים עצמנו לנושאים גדולים שייתנו לנו כלים בשלב ראשוני בחיינו בשביל שלאחר מכן נוכל לפעול על פי תפיסת עולמנו. אתה צודק, נפשך מעוניינת בטיולים, בחופש ללא גבולות. אך האם באמת לקום כל יום בחוסר ודאות או ללא ידיעה או כיוון לתהליך-היא חיובית? נכונה? האם לפעול אך ורק ע"פ תפיסת עולמנו לפני שניסינו לקבל כמה שיותר כלים ממה שמורה יכול לתת, מחנך או כיתה יכולה לתת? חשוב להדגיש, יש לא מעט ישיבות שהן אכן מגדירות עצמן סביבתיות-ואולי שווה לחשוב האם אתה במוסד שמתאים לך! מקום שיצליח לפתח אותך את האישיות שלך! אך במסגרת, במקום שייתן לך תוואים, שייתן לך כיוונים והבנות על סמך ניסיונם של מורך, של מחנכיך. אסיים ביסוד חשוב לגביי" הגבולות" הגבול קשה לנו לא פעם, לא מפריע שהמרצים שלי מקריאים שמות, מפריע לי החובה לשלם ביטוח לאומי מפריע לי שהקצין שלי דורש שאכתוב מסמכים בזמן וכן הלאה. אך אם נחשוב עם עצמנו בצורה אמתית- מה תפקידו של הגבול? האם הגבול עצמו לא נותן לנו יציבות? לא מגן עלינו? הרי קריאת השמות- מביאה אותי לשיעור במקום שאולי אתבזבז. דרישת הקצין מביאה אותי לתפוקה יותר גבוהה שתעזור להגן על המדינה וכן הלאה. מלבד העובדה שאני לא יכול לעבור לסוריה בגלל הגבול, וזה מעיק ומציק- הגבול גם מגן עליי באותה מידה, ואף בכמה מידות מעל. ולכן הגבולות בחיים הם חשובים. הם נותנים לנו כיוון. כמובן בתוך הגבול כל אדם צריך להתנהל, לפעול כפי היותו. מציע לך אחי, לחשוב האם גבולות המוסד בו אתה נמצא נותנות לך מענה- באם כן, קח בשתי ידיים את השנים האלו כמתנה. באם לא- חפש לך מקום בו אתה מרגיש שייך, מקום שנותן תשובות לשאלותיך, לרצונותיך. מקום שבתוך גבולותיו אתה חש חופשי לגלות את עצמך. לסיכום: 1. מחשבת החופש נוגעת בתרבות הנוכחית, יש בה הרבה אמת, הרבה גודל, אך חשוב שתנותב נכון! 2. המוסדות החינוכיים על גבולותיהם נותנים לנו כלים לגלות את עצמנו מבלי לאבד את עצמנו, וזהו אכן תפקיד הגבולות אך אכן יש צדק- כי לא כל הגבולות מתאימים לכולם, ולכן חשוב לעשות מחשב אמיתי אם עצמנו האם אנו במקום הנכון לנו. 3. הגבול בחיים מאפשר לנו יציבות, על אף שמעיק- יש בו יכולת להגן עלינו. מה דעתך? הרבה הצלחה. אם לא הובן או לא כוון בשמחה תמיד חנן Hananb1081 gmail.com
שאלה: שימוש בארון חימום אחד לחלבי ובשרי: ארון חימום, ללא תבנית אדים למטה, ומוכנסים אליו סירים מכוסים עם מאכלים בשריים עם רוטב, ולעיתים המכסה אינו מהודק, וברור לי שאין היקוות זיעה בצורת טיפות בתיקרת ארון החימום, האם אח"כ (בתוך מעת לעת) מותר להכניס לארון חימום זה סירים חלביים מכוסים לחימום? אם מותר, האם אפשר לנהוג כך לכתחילה במקרה של ארון חימום אחד?
תשובה: במידה ולמקום יש כשרות, יש לשאול את נותן הכשרות ולנהוג ע"פ ההנחיה שלו. להלכה: אם הכלי החלבי מכוסה אפשר, אבל לא לכתחילה ולא בקביעות.
שאלה: כשרות משקאות חריים שקיבלנו בירושה: אודה לכבוד הרב אם יואיל לסבר את אוזנינו באשר למשקאות הללו: 1. Drambuie ללא ציון כשרות, מיובא מסקוטלנד 2. Southern comfort, ללא ציון כשרות, מיובא מקאנטקי ארה"ב 3. Tia maria, ללא ציון כשרות, בקבוק ישן יחסית ללא תאריך
תשובה: לפני שמעיינים בתשובות באתר KWL צריך לדעת משהו מאד חשוב. יש משקאות שהוא כותב עליהם יש עליהם הכשר מחו"ל, וחלק מהם הם רמה מאד פשוטה של כשרות ואולי אפילו פחות מ"הכשר" של כשרות רגילה כאן בארץ. ולכן בזה שמצוין באתר KWL שיש על המוצר "הכשר", עדיין צריך להתבונן היטב איזה הכשר. למשל יש משקאות שהם חלביים עם חלב גוי ניגר (לא אבקת חלב) שיש עליהם "הכשר" מחו"ל שבארץ לא נהגו להקל לשתות חלב גוי ניגר. 1. Drambuie ללא ציון כשרות, מיובא מסקוטלנד 2. Southern comfort, ללא ציון כשרות, מיובא מקאנטקי ארה"ב 3. Tia maria, ללא ציון כשרות, בקבוק ישן יחסית ללא תאריך
שאלה: ביטול חוק הזקן בצה"ל: לאחר שסבא שלי נפטר החלטתי לנדור נדר לא להתגלח. לאור החוקים החדשים שנכנסו לצה"ל אני מחוייב להתגלח ולא מוכנים לקבל את הנדר כהצדקה.אני צריך לבצע התרת נדרים. האם הנדר שלי תקף כנדר בכלל? ואם כן,איך אני יכול לבצע התרת נדרים דחופה?
תשובה: הנדר תקף, ועליך לעשות התרה בפני ג אנשים שאחד מהם יודע כיצד להתיר נדרים כפי ההלכה. נקוה שהצבא יחזור בו מטעות זו, שעיטור הזקן הוא ערך גדול, הלכתית ומחשבתית.
שאלה: האם להביא ילד עד גיל 5 לבית הכנסת?: לכ הרב ברוך ה יש לנו ילד כבן שנה ו-3 חודשים. כשאנו מביאים אותו לבית הכנסת בשבת, לפעמים הוא מפריע. אנשים לפעמים מעירים לנו על כך. אשתי לא מוכנה להישאר איתו בבית לבד, כי כל השבוע היא איתו לבד. מה לעשות?
תשובה: ב"ה, אם ילד מפריע בבית כנסת אי אפשר להביא אותו, מה שאפשר לעשות הוא שתוריד מאשתך חלק מהעול באמצע השבוע ובתפילה ישאר אצלה. דני ארגמן
שאלה: מקום לימודים חדש: לכבוד הרב! השאלה שלי אלייך בנושא הלימודים (בית הספר) אני למדתי כשנתיים (ט -י ) בבית ספר חב ד ולא כל כך התאים לי שם וגם לאמא שלי, בקיצור התקבלתי לבית ספר חדש שהוא דתי מסורתי ספרדי (שם אני אלמד בעזרת ה את השנתיים האחרונות שלי של הלימודים) והכל חדש לי שם, עיר חדשה, סביבה חדשה, חברות חדשות. ואני רוצה לבקש ממך אם תוכל בבקשה להתפלל עלי או לכתוב לי ברכה שאני אסתדר שם עם הכל (וכמובן שגם אני מתפללת על זה) אילנית בת לובה אני מאוד אשמח, ויום טוב!
תשובה: יה"ר שתהיה ברכה והצלחה בלימוד אמונה ומקצועות החיים, בהשתלבות חברתית מוצלחת
שאלה: מצווה: לרב רק לצורך ההבנה האם מצוות ייבום חלה גם בימינו?
תשובה: במשך הדורות התקיימו שתי גישות זו בצד זו: בארצות המזרח נהגו לייבם, ואילו במדינות אירופה העדיפו לחלוץ. כנס רבנים ארצי שהתכנס בירושלים בשבט תש"י החליט: "הננו גוזרים על תושבי ארץ ישראל ועל אלה שיעלו מעתה והלאה לאסור עליהם מצוות ייבום לגמרי, וחייבים לחלוץ, וחייבים במזונות יבמתם כפי מה שיפסקו עליהם בית הדין, עד שיפטרו את יבמתם בחליצה." מתוך
שאלה: משכב זכר וזוגיות: הסיפור שלי הוא כזה: אני שומר שבת ואני היום בן 25. בגילאים 22 עד לפני כמה חודשים הייתי עם בנים לצערי הרב. ונעשה משכב זכר. לדעתי זה כי לא מצאתי בת זוג ומהדיכאון עשיתי שטויות אלו. אני יודע שאני לא רוצה בכך. כבר גיליתי זאת. לפני חודשיים בערך הכרתי מישהי ואנחנו חברים. ואז שלחתי לאחד הרבנים כאן שאלה מה עושים. הוא ענה לי שבעניין הדת לא לדאוג כי חזרתי בתשובה שלמה בעניין זה. כי הייתי נורא מבוהל. ושכל מצווה ותפילה רק תיתן לי ברכות רבות. עכשיו הגעתי למצב שהכל כל כך כנה ואמיתי בינינו שאני מפחד להגיד לה את מה שעברתי כי באותו רגע אני יודע שזה כנראה יוביל לפרדה וזה לא הפחד. אני פשוט מרגיש שאני מתחיל לאהוב אותה ומרגיש אליה משהו מיוחד. אני לא יודע מה לעשות עם המחשבה של לא לספר לא וזה רודף אותי. מה אני עושה מהבחינה הזו? בבקשה תעזרו לי. אני יודע שלא צריך לספר הכל ושאולי זה ייעלם לי מהראש ביום מן הימים. אבל כרגע אני מרגיש נורא עם הדבר הזה. מבקש עזרה רצינית ואמיתית.
תשובה: ב"ה, אם עשית תשובה לא לספר, חבל להבהיל אותה, חבל שהיא תפסיד אותך, חבל שאתה תפסיד אותה, פעמים שאדם נופל, אבל קם, אבל היצר מנסה לשכנע שכל החטאים עדיין קיימים, והאדם נמצא עדיין מאחור, אל תאמין לו, התנקתה מהעבר אל תתעסק בזה, תוסיף לימוד ותפילה ותיקון מעשים, וה  יהיה בעזרך, דני ארגמן
שאלה: ברכת המזון: רציתי לדעת על מה מברכים ברכת המזון?והאם יש עוד ברכות שמברכים לאחר ארוחה?
תשובה: מברכים לפני אכילה ואחרי אכילה, לכן הברכות הללו נקראות "ברכה אחרונה". בפועל הברכה קשורה גם לסוג המזון וגם למידת ההזנה שלו. יש שלשה סוגים של ברכה אחרונה: ברכה אחרי סעודה, ברכה אחרי אכילה מזינה, ברכה אחרי כל אכילה. על סעודה שאכלו בה לחם (או מני מזונות בכמות משביעה):  ברכת המזון   ברכה מעין שלש : (1) פרות משבעת המינים  (2) שתיית יין  (3) אכילת מאפים או דייסות מדגן. על כל השאר: מים, בשר, דגים, גבינה, פרות (שאינם משבעת המינים) ירקות ועוד מברכים:  בורא נפשות  עיין בהרחבה בקישור ובפרקים שאחריו בהצלחה!
שאלה: שמירת שבת: לרב! בתשעת הימים האחרונים הייתי בחו"ל במסגרת חופשה עם משפחתי. במשך שבועות ארוכים חיפשנו חופשה שלא תכלול תזוזה בשבת ושנוכל בשבת להישאר במלון. מצאנו חופשה שלפי הלו"ז יש תזוזה בשישי ועליה למעבורת מלונדון לצרפת כך שמגיעים כשעה לפני כניסת השבת. והגיע יום השישי וקרתה תקלה והמעבורת התעכבה בכשעה וחצי. עלינו על המעבורת ושטנו עד צרפת והמשכנו בנסיעה של עוד כ 4 שעות עד למלוננו בעיר מה שהביא לכך שהגענו למלוננו כ 30 דקות אחרי כניסת השבת.אינני יודע עד כמה זה רלוונטי אבל הנהג הוא גוי. ברצוני לדעת אם מדובר בעברה,או חטא מסוים כי הרי לא הייתה בררה אחרת לא יכולנו לחכות בלב ים עד שתעבור השבת. אשמח תשובה
תשובה: אם הנהג גוי אנחנו נכנסים לנושאים שבמחלוקת, יש מקלים ויש מחמירים. בכל מקרה, עליך לעשות תשובה מפני שיש הלכה מפורשת שלא לצאת לדרך בשעות הקרובות לשבת. מי שהשבת יקרה לו נזהר גם מאפשרות של תקלה ומקדים יציאתו כך שגם תקלה לא תסב לו חילול שבת. הדבר נכון גם בארץ - יש היוצאים לדרך בחישוב מדויק ולא מביאים בחשבון עיכובים לא צפויים - גם מכך יש להמנע. עיין תשובה מפורטת על יציאה לדרך ביום שישי: